***+/- 30 Esszék a közelmúltról és a közeljövőről***

**A könyv önkritikája**

 A Napvilág Kiadó Könyvhétre megjelenő egyik újdonságában 12 szerző **(Beer Miklós, Bod Péter Ákos, Donáth László, Ferge Zsuzsa, Földes György, Gyurgyák János, L. Ritók Nóra, Markó Béla, Nádas Péter, Romsics Ignác, Spiró György és Térey János)**esszéi olvashatók a rendszerváltás óta eltelt három évtizedről.

 Az írások nem tudományos igényű dolgozatok, nem is csak személyes élményeken alapuló szubjektív beszámolók – inkább reflexiók, amelyekben sokan saját élményeikből, emlékeikből idéznek, mások objektív tényeket – GDP-adatokat, statisztikai beszámolókat állítanak egymás mellé. A kötet mégsem az ’ahány szerző, annyiféle válasz’ modelljét követi: bár különböző szakmájú, karakterű, beállítottságú emberekről van szó, mégis feltűnő, hogy szinte ugyanazokra a kérdésfelvetésekre jutnak, így téve az olvasó szeme elé újabb- és újabb prizmát, hogy mindig más megvilágításban láthassuk ugyanezt az időszakot.